દીકરીના જન્મ પર આટલો બધો નકારાત્મક પ્રતિભાવ, આટલો વિરોધ કેમ? દીકરી મોટી થઇને સાસરે જાય અને બીજાના વંશને વધારે એટલે એ આપણને શું કામની એમ? દીકરો બાપના નામને આગળ વધારે? વંશને વધારે? 18મી સદીની એક માન્યતા છે કે દીકરો હોય તો વૃધ્ધાવસ્થામાં મા બાપની લાકડી બની ને રહે, જો આ વાત સાચી હોત તો વૃધ્ધાશ્રમોની જરૂરત ન પડતી હોત. ઘણાંય, હવે તો અસંખ્ય એવા દાખલા મળશે કે મા બાપને પુત્રએ તરછોડ્યા અને દીકરીએ તેમની અવસ્થાએ લાકડીની ગરજ સારી, તોય દીકરી આવે તેની કોઇ ખુશી નહીં?